མ་ཟད་སྡེ་སྲིད་ཕག་མོ་གྲུ་བའི་དུས་བཙུགས་པའི་ཕག་གྲུའི་དཔེ་མཛོད་ཁང་དང༌།སྡེ་པ་གཙང་བའི་སྐབས་ཀྱི་བསམ་གྲུབ་རྩེའི་དཔེ་མཛོད་ཁང༌།དུས་རབས་བཅུ་བདུན་པའི་གོང་ཀརྨ་སྐུ་ཕྲེང་རིམ་བྱོན་གྱིས་ཉར་ཚགས་མཛད་པའི་རྩེ་ལ་དཔེ་མཛོད་ཁང༌།འབྲས་སྤུངས་ཀུན་དགའ་རྭ་བའི་དཔེ་མཛོད་ཁང༌།འབྲས་སྤུངས་གནས་བཅུ་ལྷ་ཁང་གི་དཔེ་མཛོད་ཁང་སོགས་སུ་རྒྱ་བོད་མཁས་པས་མཛད་པའི་མདོ་རྒྱུད་ཀྱི་དགོངས་འགྲེལ་དུ་བརྩམས་པའི་གསུང་འབུམ་པོད་ཁྲི་ཕྲག་མང་པོ་ཡོད།དཔེར་ན།འབྲས་སྤུངས་ཀུན་དགའ་རྭ་བའི་དཔེ་མཛོད་ཁང་གཅིག་པུར་སྔོན་བྱོན་བོད་ཀྱི་ལོ་ཙཱ་བ་ཚོས་ལེགས་སྦྱར་གྱི་སྐད་ནས་བསྒྱུར་རྩོམ་མ་ཕྱི་ཏ་ལའི་ལོ་མར་བྲིས་པའི་ཡོངས་གྲགས་མ་ཡིན་པའི་རྒྱ་དཔེ་པོད་གྲངས་བརྒྱ་ལྷག་ཡོད་ཚུལ་གསལ་བ་ལྟ་བུ་ཡིན།